ET Euroopa Liidu Teataja C 274/9

TEADAANNE VEDELATE JA GAASILISTE SÜSIVESINIKE UURIMISLOA ANDMISE KOHTA UURINGUALAL CONTRADA GIARDINELLO

ITAALIA VABARIIK – SITSIILIA MAAKOND

MAAKONNA ENERGEETIKA JA AVALIKE TEENUSTE AMET (ASSESSORATO REGIONALE DELL’ENERGIA E DEI SERVIZI DI PUBBLICA UTILITÀ) – ENERGEETIKA OSAKOND (DIPARTIMENTO REGIONALE DELL’ENERGIA)

MAAKONNA SÜSIVESINIKE JA GEOTERMILISE ENERGIA OSAKOND (UFFICIO REGIONALE PER GLI IDROCARBURI E LA GEOTERMIA) (U.R.I.G.)

2011/C 274/05

Äriühing EniMed (Eni Mediterranea Idrocarburi SpA registrijärgse asukohaga Gela (CL) Strada Statale 117 bis, Contrada Ponte Olivo (cap 93012), C.F. 12300000150), kes on 45 %-lise osalusega ainuõiguslik esindaja, ning äriühingu kaasomanikud äriühing Irminio s.r.l. ja äriühing Edison SpA, mõlemad 30 % suuruse kaasosalusega, esitasid 4. jaanuaril 2010. aastal Sitsiilia maakonnavalitsuse endise tööstusameti juhatajale (Assessore per l’ex Industria, aadress via Ugo La Malfa no 87/89, 90146 Palermo, Italia), kes on pädev isik Sitsiilia maakonna kaevandamislubade andmiseks, taotluse saada Sitsiilia 3. juuli 2000. aasta maakonnaseaduse nr 14 (millega võetakse üle direktiiv 94/22/EÜ) kohane luba vedelate ja gaasiliste süsivesinike uurimiseks uuringualal, mida nimetatakse kokkuleppeliselt Contrada Giardinello; ala suurus on 38 040 ha (380,40 km2) ja see asub Sitsiilia saare edelaosas, Ragusa ja Catania provintside territooriumil. Ala, millele luba taotletakse, piirneb lõunas rannajoonega, läänes Passo di Piazza loaga hõlmatud alaga, loodes Piano Lupo loaga hõlmatud alaga, kirdes Fiume Tellaro loaga hõlmatud alaga ning idas kuni Ragusa kontsessioonialani Tresauro loaga hõlmatud alaga ja Irminio kontsessioonialaga.

Ala, mille kohta luba taotletakse, ümbritseb Bonincontro kontsessiooniala, mille pindala on taotletava loaga hõlmatud ala pindalast välja arvatud.

Ragusa provintsi puhul hõlmab taotlus järgmisi kommuune: Ragusa, S. Croce Camerina, Vittoria, Comiso, Acate ja Chiaramonte Gulfi. Catania provintsi puhul Caltagirone ja Mazzarrone kommuune.

Luba taotletakse maa-ala jaoks, mis on piiritletud punkte a, b, c, d, e, f, g, h, i, l, m, n, o, p ja q ühendava pideva joonega.

a) Rannikul olev punkt, mis asub punktist b tõmmatud ja Scoglitti kalmistu mereäärse osa idanurka läbiva joone pikendusel. Punkt langeb kokku Passo di Piazza loaga hõlmatud uuringuala punktiga o.

b) 92 meetri kõrgusel asuva tootmishoone C. Mustille idanurk (Contrada Resinest lõunas). Punkt langeb kokku Passo di Piazza loaga hõlmatud uuringuala punktiga n.

c) Punkt vastab Contrada Bosco Grandest loodesse jääva tee Acate-bivio S.S. nr 115 3. kilomeetripostile. Punkt langeb kokku Passo di Piazza loaga hõlmatud uuringuala punktiga m ja Piano Lupo loaga hõlmatud uuringuala punktiga d.

d) Punkt vastab Acate-Caltagirone tee 7. kilomeetripostile. Punkt langeb kokku Piano Lupo loaga hõlmatud uuringuala punktiga c.

e) Punkt asub 276 m kõrgusel ja vastab Contrada Sciri Sottanost lõunasse jääva hoonekompleksi C. Rizza kõige idapoolsemale punktile. Punkt langeb kokku Piano Lupo loaga hõlmatud uuringuala punktiga b.

f) Punkt asub Conventazzo asula ja hoonete Case Intorvella vahel merepinnast 332 meetri kõrgusel oleva maja idanurgas. Punkt langeb kokku Fiume Tellaro loaga hõlmatud uuringuala punktiga u.

g) Punkt asub kohaliku tähtsusega teel S.P. nr 3 Gafà hoonetesse viiva teeristi juurest 9 km 300 m kaugusel. Punkt langeb kokku Fiume Tellaro loaga hõlmatud uuringuala punktiga t.

h) Punkt asub 459 m kõrgusel oleva talu Cascina Sulsenti põhjanurgas, jäädes teeristist 70 m põhja poole (Ragusa). Punkt langeb kokku Fiume Tellaro loaga hõlmatud uuringuala punktiga s.

i) Punkt asub Contrada Cilena põllutee 2. kilomeetriposti juures (Ragusa). Punkt langeb kokku Fiume Tellaro loaga hõlmatud uuringuala punktiga r.

l) Punkt asub 636 m kõrgusel oleva hoone Casa L’Annunziata loodenurgas. Punkt langeb kokku Ragusa loaga hõlmatud uuringuala punktiga i.

m) Punkt asub Contrada Cento Pozzis asuva C. Cosentino kirdenurgas. Punkt langeb kokku S. Anna loaga hõlmatud uuringuala punktiga b.

n) Punkt asub Contrada Castigliones 580 m kõrgusel oleva maja põhjanurgas, jäädes ligikaudu 350 m Villa Arezzost loodesse. Punkt langeb kokku Tresauro loaga hõlmatud uuringuala punktiga b.

o) Punkt asub Contrada Stanislaos oleva maja Casa Veninata põhjanurgas. Punkt langeb kokku Tresauro loaga hõlmatud uuringuala punktiga a.

p) Punkt asub Contrada Perrones 75 m kõrgusel oleva maja kagunurgas, jäädes ligikaudu 325 m C. Perronellost kagusse. Punkt langeb kokku Tresauro loaga hõlmatud uuringuala punktiga h.

q) Punkt asub rannal, kus Irminio uuringuala punktide a ja b pikendused ristuvad rannajoonega. Punkt langeb kokku Irminio loaga hõlmatud uuringuala punktiga f.

Piiri punktist q punkti a moodustab mõõnaaegne rannajoon.

Geograafilised koordinaadid

Punkt Pikkuskraad O/W Põhjalaius a 1° 58′ 59,31″ 36° 53′ 01,87″ b 2° 00′ 53,62″ 36° 54′ 24,27″ c 2° 00′ 44,46″ 37° 00′ 49,03″ d 2° 03′ 00,47″ 37° 03′ 41,44″ e 2° 05′ 43″ 37° 06′ 05,94″ f 2° 06′ 57,70″ 37° 07′ 24,10″ g 2° 07′ 10,68″ 37° 02′ 04,05″ h 2° 13′ 19,16″ 36° 58′ 15″ i 2° 14′ 15,52″ 36° 56′ 52,70″ l 2° 14′ 16,10″ 36° 55′ 59″ m 2° 14′ 07,72″ 36° 55′ 08,73″ n 2° 10′ 41,42″ 36° 55′ 59,93″ o 2° 06′ 02,85″ 36° 52′ 29,92″ p 2° 09′ 16,10″ 36° 47′ 59,10″ q 2° 07′ 31″ 36° 46′ 37,95″

Huvitatud isikud võivad esitada konkureeriva taotluse asjaomase maa-ala kohta 90 päeva jooksul pärast käesoleva teatise avaldamist Euroopa Liidu Teatajas; pärast nimetatud tähtaega saabuvaid taotlusi vastu ei võeta. Uurimisloa andmise dekreet-seadus võetakse vastu konkureerivate taotluste esitamiseks määratud tähtajale järgneva kuue kuu jooksul. Direktiivi 94/22/EÜ artikli 5 lõike 1 kohaselt anname teada, et luure-, uurimis- ja tootmislubade andmise kriteeriumid on juba avaldatud Euroopa Ühenduste Teatajas C 396, 19. detsember 1998, viitega Itaalia Vabariigi presidendi 25. novembri 1996. aasta seadusandlikule dekreedile nr 625 (avaldatud Itaalia ametlikus teatajas Gazzetta ufficiale della Repubblica Italiana nr 293, 14. detsember 1996), millega võetakse eespool nimetatud direktiiv üle ja rakendatakse Itaalia õigusruumis, ning osutatud kriteeriume on täpsustatud eespool nimetatud 3. juuli 2000. aasta Sitsiilia maakonnaseaduses nr 14 (avaldatud Itaalia ametlikus teatajas Gazzetta ufficiale della Repubblica Italiana nr 32, 7. juuli 2000).

Tegevuse läbiviimist või katkestamist käsitlevad tingimused ja nõuded on sätestatud eespool nimetatud 3. juuli 2000. aasta Sitsiilia maakonnaseaduses nr 14 ning spetsifikaadis, mis on vastu võetud endise tööstusameti juhataja (l’Assessore per l’ex Industria) 30. oktoobri 2003. aasta ja 20. oktoobri 2004. aasta dekreetidega (avaldatud vastavalt Itaalia ametlikus teatajas Gazzetta ufficiale della Repubblica Italiana nr 49, 14. november 2003 ja nr 46, I osa, 5. november 2004).

Huvitatud isikud saavad taotluse toimikuga tutvuda maakonna süsivesinike ja geotermilise energia osakonnas (l'Ufficio Regionale per gli Idrocarburi e la Geotermia, del Dipartimento Regionale dell’Energia) aadressil Via Ugo La Malfa 101, 90146 Palermo, Italia.